**Ankimi kundër vendimeve për pajisjen me liçensa për lëndë plasëse, për përdorim civil**

Licenca e importit, eksportit dhe e prodhimit të lëndëve plasëse, lëndëve piroteknike dhe fishekzjarre për përdorim civil nga persona juridikë, privatë ose publikë, vendas apo të huaj, jepet nga Autoriteti i Kontrollit Shtetëror i Eksporteve.

Licenca e importit dhe eksportit të lëndëve plasëse, lëndëve piroteknike dhe fishekzjarre për përdorim civil jepet brenda 30 ditëve nga data e paraqitjes së kërkesës, me shkrim, të shoqëruar me dokumentacionin e plotë, ndërsa licenca e prodhimit të lëndëve plasëse për përdorim civil jepet brenda 6 muajve nga data e paraqitjes së kërkesës, me shkrim, të shoqëruar me dokumentacionin e plotë.

Ndaj vendimeve të Komisionit të Dhënies së Liçencave, për lëndët plasëse për përdorim civil, ankimi bëhet tek Ministri i Mbrojtjes, në përputhje me ligjin nr. 44/2015 “Kodi i procedurave administrative të Republikës së Shqipërisë”.

VENDIM

Nr. 469, datë 29.6.2011 *(Ndryshuar me vendimin nr. 892, datë 4.11.2015)*

[PËR PROCEDURËN PËR DHËNIEN E LICENCAVE TË IMPORTIT, EKSPORTIT DHE PRODHIMIT TË LËNDËVE PLASËSE PËR PËRDORIM CIVIL](Legjislacion%20Kombetar/Akte%20nenligjore/14.-Vendim-i-Keshillit-te-Ministrave-Nr.-469-date-29.06.11.pdf)

**Ankimi kundër vendimeve për pajisjen me liçensa për lëndë piroteknike dhe fishekzjarre për përdorim civil**

Vendimet e Komisionit të Dhënies së Liçencave, për lëndët piroteknike, fishekzjarre për përdorim civil, mund të ankimohen tek Ministri i Mbrojtjes brenda 30 ditëve nga data e marrjes dijeni.

Ministri i Mbrojtjes, brenda 30 ditëve nga data e marrjes së ankimit, vendos lënien në fuqi, ndryshimin ose shfuqizimin e vendimit të Komisionit të Dhënies së Licencave.

Ndaj vendimittë Ministrit të Mbrojtjes mund të bëhet ankim në rrugë gjyqësore, brenda 30 ditëve nga data e marrjes dijeni.

VENDIM

Nr. 932, datë 18.11.2015

[“PËR PROCEDURËN PËR DHËNIEN E LICENCAVE TË IMPORTIT, EKSPORTIT DHE PRODHIMIT TË LËNDËVE PIROTEKNIKE DHE FISHEKZJARRËVE PËR PËRDORIM CIVIL” , *(ndryshuar me VKM nr.269 datë 2.5.2019)*](Legjislacion%20Kombetar/Akte%20nenligjore/VKM%20932%20e%20azhornuar%20269.pdf)